Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 32/2004. (IV. 26.) ESZCSM rendelethez
Paragraph Index: 2030

a) A csoport gyógyszereit az áfa nélküli fogyasztó áron számolt napi terápiás költség (továbbiakban: NTK) szerint növekvõ ársorrendbe kell állítani. Egyidejûleg az egyes készítmények — a csoport napi terápiás adagok száma (DOT) alapján megállapított — forgalmát is fel kell tüntetni. Azok a legkedvezõbb napi terápiás költségû gyógyszerek [kivéve a rendelet 8. § (5) bekezdése alapján az átlagszámításkor figyelembe nem vehetõ készítményeket] képezik az átlagszámítás alapját, melyek összesen minimum 10%—50%-ig terjedõ, DOT alapján számított forgalmi részesedést értek el az elbírálást megelõzõ 6 hónapban az adott terápiás csoportban. Ezen készítmények áfa nélküli fogyasztói árából képzett napi terápiás költségeinek egyszerû számtani átlaga (a továbbiakban: NTKÁ) kerül meghatározásra. Ennek (NTKÁ) a csoportban elérhetõ támogatási arányszámmal (T%) képzett szorzata adja a csoport gyógyszer-készítményei egységnyi hatóanyagmennyiségére adható átlagos támogatási értéket (továbbiakban: NTKÁT). NTKÁT=NTKÁ × T%

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes